Source: http://alkotmanybirosag.hu/sajto/kozlemenyek
Timestamp: 2017-07-26 18:28:03
Document Index: 6521117

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Kúria ', 'bíróság ', 'Kúria ', 'Kúria ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

2017.07.21Megjelent az Alkotmánybíróság Határozatai 2017. évi 21. számaTOVÁBB2017.07.14Az Országgyűlésnek biztosítani kell, hogy az adózók az „egyházi” 1%-áról rendelkezésük során valamennyi vallási közösség közül választhassanakAz Alkotmánybíróság mulasztásban megnyilvánuló alaptörvény-ellenességet állapított meg, mert a törvényalkotó nem biztosította az adózók számára, hogy személyi jövedelemadójuk „egyházi” 1%-áról rendelkező nyilatkozatuk kedvezményezettjeként valamennyi vallási közösség közül választhassanak. Az Alkotmánybíróság ezért felhívta az Országgyűlést, hogy jogalkotási kötelezettségének 2017. december 31-ig tegyen eleget.TOVÁBB2017.07.13Az Alkotmánybíróság szerint a hatályos jogot alapos ok nélkül figyelmen kívül hagyó bírói ítélet nem fér össze a tisztességes bírósági eljárássalAz Alkotmánybíróság ma közzétett határozatában kimondta: a bírói függetlenségnek nem korlátja, hanem biztosítéka a törvényeknek való alávetettség, a bírónak a határozatait a jogszabályok alapján kell meghoznia. A jogszabályokat figyelmen kívül hagyó bíróság visszaél saját függetlenségével, amely a tisztességes bírósági eljáráshoz való jog sérelmét okozhatja.TOVÁBB2017.07.12Az Alkotmánybíróság a jövőre nézve megsemmisítette a Kúria büntető jogegységi határozatátAz Alkotmánybíróság 2017. október 31-ével megsemmisítette a Kúria 2016. november 3-án közzétett jogegységi határozatát. A megsemmisítés indoka az volt, hogy a Kúria a jogegységi határozat meghozatala során a Büntető Törvénykönyvnek (Btk.) a tizenkét év alattiak sérelmére hozzátartozójuk vagy nevelőjük által elkövetett szexuális erőszakra vonatkozó szabályait nem értelmezte, hanem módosította. Az Alkotmánybíróság ugyanakkor az Alaptörvény védelme érdekében a jövőre nézve történő megsemmisítést alkalmazta, kellő időt, csaknem négy hónapot biztosítva a Kúriának arra, hogy a joggyakorlás egységessége érdekében a szükséges intézkedéseket megtegye. Emellett az Országgyűlésnek is lehetősége nyílik arra, hogy a gyermekek sérelmére elkövetett szexuális cselekményt külön törvényi tényállásban szabályozza. A megsemmisítés időpontjáig a bíróságoknak alkalmazniuk kell a rájuk nézve kötelező jogegységi határozatot.TOVÁBB2017.06.30Az Alkotmánybíróság közleménye: hiánypótlási felhívás és tisztázandó kérdések a felsőoktatási törvény módosításának ügyébenMint azt az Alkotmánybíróság korábbi közleményében jelezte, idén májusban az Alkotmánybíróság munkatársaiból álló eseti munkacsoport kezdte meg működését a felsőoktatási törvény módosításával kapcsolatos indítvány tárgyalásának előkészítésére. TOVÁBB2017.06.30Az Alkotmánybíróság 2017. július 17-től 2017. augusztus 25-ig ítélkezési szünetet tartAz Alkotmánybíróság az Alkotmánybíróság Ügyrendje 12. §-a alapján 2017. július 17-től 2016. augusztus 25-ig ítélkezési szünetet tart.TOVÁBB2017.06.29Sulyok Tamás: a magyar kvóta-határozat úttörő Európában. Fókuszban az alapjogok és a nemzeti identitás védelme.Az Alkotmánybíróság elnöke Batumiban, az Európai Alkotmánybíróságok XVII. Konferenciáján kiemelte: tavaly decemberben a magyar Alkotmánybíróság Európában elsőként fogalmazta meg egy jogilag mindenkire nézve kötelező határozatban, hogy nemzeti önazonosságunk megőrzésére csak az egymással folytatott párbeszéd keretében van lehetőség az Európai Unióban. Az Alkotmánybíróság ezzel egyszerre tett hitet mind a magyarságunk, mind az európiaságunk megőrzése mellett.
TOVÁBB2017.06.13Alaptörvény-ellenesek a bírák nemzetbiztonsági ellenőrzésére vonatkozó törvény egyes rendelkezéseiAz Alkotmánybíróság a mai napon nyilvános ülésen kihirdetett döntésében megállapította, hogy a nemzetbiztonsági szolgálatokról szóló törvény egyes rendelkezései sértik az Alaptörvény által védett bírói függetlenséget és a magánszféra tiszteletben tartására vonatkozó alapjogot, ezért azokat megsemmisítette. A nemzetbiztonsági érdekek védelme nem csupán alkotmányos cél, hanem állami kötelezettség is egyben, azonban a támadott szabályozás olyan visszaélésekre adhat lehetőséget, amelyek nem egyeztethetőek össze a bírói függetlenséggel. Az Alkotmánybíróság szerint a bírói függetlenségnek a jogállamiság szempontjából betöltött kiemelkedő jelentősége azt igényli, hogy rendkívül világosak legyenek a bírói hatalmi ágra vonatkozó szabályok.TOVÁBB2017.06.09Az Alkotmánybíróság kedden nyilvánosan hirdeti ki két határozatát Az Alkotmánybíróság nyilvánosan hirdeti ki határozatát a bírák nemzetbiztonsági ellenőrzésével és a szabadságvesztésre átváltoztatott pénzbüntetés végrehajtásának elévülésével kapcsolatos ügyekben.TOVÁBB2017.05.31Munkacsoport állt fel az Alkotmánybíróságon a felsőoktatási törvény módosításának ügyébenAz Alkotmánybíróság munkatársaiból álló eseti munkacsoport kezdi meg működését a felsőoktatási törvény módosításával kapcsolatos indítvány tárgyalásának előkészítésére. TOVÁBB2017.05.24Alkotmánybírósági HírlevélAlkotmánybírósági Hírlevél címmel elektronikus tájékoztató kiadványt indított az Alkotmánybíróság. TOVÁBB2017.04.25Az Alkotmánybíróság 2017. évi 1. negyedévre vonatkozó ügyforgalmi adataiTOVÁBB2017.04.20Az Alkotmánybíróság Hivatala (1015 Budapest, Donáti u. 35-45.) munkatársat keres titkár(nő)i/titkárságvezetői munkakör betöltéséreA munkakör 2017. június 1-től tölthető be, az alkalmazás közszolgálati jogviszony keretében, határozatlan időre történik, 6 hónapig terjedő próbaidő kikötésével, heti 40 óra munkaidőben.TOVÁBB2017.04.12Alaptörvény-ellenes a muszlim vallás gyakorlását, valamint a házasság és a család fogalmáról szóló véleményt korlátozó ásotthalmi szabályozásAz Alkotmánybíróság alaptörvény-ellenesnek találta, és visszamenőleges hatállyal megsemmisítette Ásotthalom Nagyközség közösségi együttélés alapvető szabályairól szóló rendeletének azon paragrafusát, amely szerint tilos közterületen – többek között – a müezzin tevékenysége, a burka és a csador viselése, valamint bármilyen olyan jellegű propaganda-tevékenység megvalósítása, amely a házasság intézményét nem egy férfi és egy nő között létrejött életközösségként mutatja be.TOVÁBB2017.03.24Sulyok Tamás: az alkotmánybíráskodás funkciója alapvetően megváltozott Magyarországon – az Alkotmánybíróság a rendszerváltás zárókövéből a jogállam zárókövévé váltAz Alkotmánybíróság elnöke kaposvári előadásában kiemelte: 2012-re az alkotmánybírósági reform szinte elkerülhetetlenné vált. Korábban a testület történelmi küldetésénél fogva a politika területét is érintő döntéseket is hozott, annak érdekében, hogy átvezesse az ország jogrendszerét a pártállamból a jogállamiságba. Az Alaptörvény hatálybalépésével egy olyan alapjogvédő, mindhárom hatalmi ág feletti alkotmányos kontrollal, erős hatáskörökkel rendelkező alkotmánybíráskodás vette kezdetét, amely jobban illeszkedik az európai alkotmánybíróságok gyakorlatába, mint a 2012 előtti működés. TOVÁBB2017.02.16Újabb mérföldkő a visegrádi együttműködés történetében: magyar kezdeményezésre került sor az első V4-es alkotmánybírósági csúcstalálkozóraElső ízben Budapest adott otthont 2017. február 16-án annak a történelmi jelentőségű találkozónak, amelyen valamennyi visegrádi ország alkotmánybírósága képviseltette magát. A cseh, lengyel és szlovák alkotmánybíróságok vezetői, illetve képviselői részt vettek a magyar Alkotmánybíróság által szervezett konferencián, amely azt a kérdést járta körül: miként őrizhető meg az alkotmányos identitás az Európai Unió keretein belül.TOVÁBB2017.01.13Közlemény a közigazgatási perrendtartásról szóló törvény előzetes alkotmányossági vizsgálata tárgyábanAz Alkotmánybíróság a mai napon nyilvánosan kihirdetett határozatában megállapította, hogy az Országgyűlés által 2016. december 6-i ülésnapján elfogadott, a közigazgatási perrendtartásról szóló törvény támadott, a közigazgatási felsőbíróságként eljáró bíróságra vonatkozó rendelkezései alaptörvény-ellenesek.TOVÁBB2017.01.12Az Alkotmánybíróság pénteken hirdet döntést a közigazgatási perrendtartásról szóló törvényrőlBudapest, 2017. január 11., szerda – Az Alkotmánybíróság pénteken nyilvánosan hirdeti ki határozatát az államfő által megtámadott, a közigazgatási perrendtartásról szóló törvényről – közölte az Alkotmánybíróság szerdán a honlapján.TOVÁBB2017.01.11Az Alkotmánybíróság pénteken nyilvánosan hirdeti ki határozatát a köztársasági elnök által megtámadott törvény ügyébenAz Alkotmánybíróság 2017. január 13-án, pénteken 11 óra 30 perckor nyilvános teljes ülésen hirdeti ki határozatát az Országgyűlés által 2016. december 6-án elfogadott, a közigazgatási perrendtartásról szóló törvény (T/12234. számú törvényjavaslat, a továbbiakban: Törvény) előzetes alkotmányossági vizsgálata tárgyában. A törvénnyel kapcsolatban a köztársasági elnök fordult az Alkotmánybírósághoz tavaly decemberben.TOVÁBB